CELEX: 32022D0251
Language: et
Date: 2022-02-21 00:00:00
Title: Nõukogu otsus (ÜVJP) 2022/251, 21. veebruar 2022, millega muudetakse otsust (ÜVJP) 2018/907, millega pikendatakse Lõuna-Kaukaasiasse ja Gruusia kriisi jaoks nimetatud Euroopa Liidu eriesindaja volitusi

22.2.2022   
               
               
                  ET
               
               
                  Euroopa Liidu Teataja
               
               
                  L 41/31
               
            
         NÕUKOGU OTSUS (ÜVJP) 2022/251,
         21. veebruar 2022,
         millega muudetakse otsust (ÜVJP) 2018/907, millega pikendatakse Lõuna-Kaukaasiasse ja Gruusia kriisi jaoks nimetatud Euroopa Liidu eriesindaja volitusi
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 33 ja artikli 31 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu leppis 7. juulil 2003 kokku Euroopa Liidu eriesindaja („ELi eriesindaja“) nimetamises Lõuna-Kaukaasiasse.
                  
               
                     (2)
                  
                  
                     Nõukogu võttis 13. novembril 2017 vastu otsuse (ÜVJP) 2017/2071, (1) millega ELi eriesindajaks Lõuna-Kaukaasias ja Gruusia kriisi jaoks nimetati Toivo KLAAR. Nimetatud ELi eriesindaja volitusi on seejärel pikendatud, viimati nõukogu otsusega (ÜVJP) 2021/285, (2) ning need lõpevad 28. veebruaril 2022.
                  
               
                     (3)
                  
                  
                     Nimetatud ELi eriesindaja volitusi tuleks pikendada veel kuue kuu võrra ning kehtestada uus lähtesumma ajavahemikuks 1. märtsist 2022 kuni 31. augustini 2022.
                  
               
                     (4)
                  
                  
                     ELi eriesindaja täidab oma volitusi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Nõukogu otsust (ÜVJP) 2018/907 muudetakse järgmiselt.
            
                        1)
                     
                     
                        Artikkel 1 asendatakse järgmisega:
                        
                           „Artikkel 1
                           Euroopa Liidu eriesindaja
                           Lõuna-Kaukaasiasse ja Gruusia kriisi jaoks (Lõuna-Kaukaasia) nimetatud Euroopa Liidu eriesindaja (edaspidi „ELi eriesindaja“) Toivo KLAARi volitusi pikendatakse kuni 31. augustini 2022. Nõukogu võib poliitika- ja julgeolekukomitee hinnangule tuginedes ning liidu välisasjade ja julgeolekupoliitika kõrge esindaja (edaspidi „kõrge esindaja“) ettepaneku põhjal otsustada, et ELi eriesindaja volitused lõpetatakse varem.“
                        
                     
                  
                        2)
                     
                     
                        Artikli 5 lõikesse 1 lisatakse järgmine lõik:
                        „ELi eriesindaja volituste täitmisega seotud kulude katmiseks ajavahemikul 1. märtsist 2022 kuni 31. augustini 2022 ette nähtud lähtesumma on 1 462 000 eurot.“
                     
                  
                        3)
                     
                     
                        Artikli 14 esimeses lõigus asendatakse teine lause järgmisega:
                        „ELi eriesindaja esitab nõukogule, kõrgele esindajale ja komisjonile korrapäraseid eduaruandeid ning lõpliku täieliku aruande volituste täitmise kohta 31. maiks 2022.“
                     
                  
         
            Artikkel 2
            Jõustumine
            Käesolev otsus jõustub selle vastuvõtmise päeval.
         
         
            Brüssel, 21. veebruar 2022
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Nõukogu 13. novembri 2017. aasta otsus (ÜVJP) 2017/2071, millega nimetatakse ametisse Euroopa Liidu eriesindaja Lõuna-Kaukaasiasse ja Gruusia kriisi jaoks (ELT L 295, 14.11.2017, lk 55).
         
            (2)  Nõukogu 22. veebruari 2021. aasta otsus (ÜVJP) 2021/285, millega muudetakse otsust (ÜVJP) 2018/907, millega pikendatakse Lõuna-Kaukaasiasse ja Gruusia kriisi jaoks nimetatud Euroopa Liidu eriesindaja volitusi (ELT L 62, 23.2.2021, lk 51).